Na osnovu Ugovora o poslovnoj saradnji Vlade Kantona Sarajevo – Ministarstvo privrede i ASA Banka d.d. Sarajevo potpisanog 04.10.2024. godine, objavljuje se:

**JAVNI POZIV**

**SREDNJIM SUBJEKTIMA MALE PRIVREDE ZA PODNOŠENJE ZAHTJEVA ZA ODOBRENJE KREDITIRANJA**

1. **PREDMET POZIVA**

Predmet poziva je prikupljanje zahtjeva srednjih subjekata male privrede za odabir korisnika kreditnih sredstava uz subvencioniranje troškova kamate u cijelosti u skladu sa uslovima iz ovog Javnog poziva.

1. **PRAVO UČEŠĆA – KORISNICI LINIJE KREDITIRANJA**

Pravo učešća imaju srednji subjekti male privrede koji:

* Trajno obavljaju zakonom dozvoljene djelatnosti radi ostvarivanja dohotka odnosno dobiti na način kako je to propisano Zakonom o poticaju razvoja male privrede („Službene novine Kantona Sarajevo“, broj:29:15);
* Imaju sjedište na području Kantona Sarajevo;
* Posluju likvidno i zadovoljavajućeg su boniteta;
* upošljavaju prosječno godišnje od 50 do 250 lica i
* ostvaruju ukupni godišnji prihod manji od 97.500.000,00 KM ili ukupni godišnji bilans stanja manji od 84.000.000,00 KM Na osnovu obavještenja Službe za statistiku o razvrstavanju djelatnosti prema Klasifikaciji djelatnosti KD BiH 2010 („Službeni glasnik BiH“, broj 47/10) imaju registrovanu i aktivno obavljaju osnovnu djelatnost unutar sljedećih područja djelatnosti i to:
	+ U području **C** Prerađivačka industrija, grane djelatnosti 10.11 – 10.92, 11.07, 13.10 – 18.20, 20.11 – 25.30 i 25.50 – 33.20;
	+ U području **D** Proizvodnja i snadbijevanje električnom energijom, plinom, parom i klimatizacija, grana djelatnosti 35.11;
	+ U području **E** Opskrba vodom; uklanjanje otpadnih voda, gospodarenje otpadom, te sanacija okoliša, grane djelastnosti 38.11, 38.12, 38.21, 38.22, 38.31 i 38.32;
	+ U području **F** Građevinarstvo, grane djelatnosti 41.10 – 43.99;
	+ U području **G** Trgovina na veliko i na malo; Popravak motornih vozila i motocikala, grane djelatnosti 45.11 – 45.40, 46.21 – 46.24, 46.31 – 46.33, 46.36 – 46.39, 46.41 – 46.77, 46.90, 47.11 – 47.24, 47.29 i 47.41 – 47.79;
	+ U području **H** Prevoz i skladištenje, grane djelatnosti 49.31, 49.39, 49.41, 49.42, 52.10, 52.21, 52.23, 52.24 i 52.29;
	+ U području **I** Djelatnosti pružanja smještaja te pripreme i usluživanja hrane, grane djelatnosti 55.10 – 56.29;
	+ U području **J** Informacije i komunikacije, grane djelatnosti 58.11 – 63.99;
	+ U području **M** Stručne, znanstvene i tehničke djelatnosti, grane djelatnosti 69.10 – 75.00;
	+ U području **N** Administrativne i pomoćne uslužne djelatnosti, grane djelatnosti 79.11 – 79.90, 81.21 – 81.30, 82.11 i 82.20;
	+ U području **P** Obrazovanje, grane djelatnosti 85.10 i 85.51 – 85.60;
	+ U području **Q** Djelatnosti zdravstvene zaštite i socijalne skrbi, grane djelatnosti 86.21 – 88.99
	+ U području **S** Ostale uslužne djelatnosti, grane djelatnosti 95.11 – 96.04.

Sredstvima iz ove kreditne linije ne mogu se finansirati državne institucije, javna preduzeća, neprofitne fondacije, udruženja i organizacije, kao ni sve vrste finansijskih institucija uključujući i druge banke, te se ista sredstva ne mogu koristiti u svrhu otkupa kreditnih obaveza po ranije preuzetim kreditima kod drugih banaka, kao i za druge djelatnosti koje nisu navedene u ovoj tački javnog poziva.

1. **NAMJENA SREDSTAVA**

Namjena kredita je finansiranje osnovnih sredstava, obrtnih sredstava i tekuće likvidnosti. Kreditna linija uz subvencioniranu kamatnu stopu ima za cilj da pruži finansijsku podršku srednjim subjektima male privrede za nabavku osnovnih sredstava i investicije (dugoročna finansiranja), za obezbjeđenje tekuće likvidnosti, produktivnije poslovanje i rast privrednih aktivnosti, kao i za finansiranje za trajna obrtna sredstva. Srednjem subjektu male privrede kojem se odobre kreditna sredstva iz kreditne linije ovog Javnog poziva obavezuje se da ista koristi na način da najmanje 50% odobrenog iznosa utroši za osnovna sredstva, a maksimalno do 50% odobrenog kreditnog iznosa za obrtna sredstva i održavanje tekuće likvidnosti. Sredstva iz kreditne linije trebaju omogućiti srednjem subjektu male privrede kupovinu mašina i opreme, razvoj i pokretanje novih aktivnosti, održavanje i unapređenje postojeće proizvodnje, veće iskorištenje privrednih kapaciteta, ekonomsku stabilnost privrednog subjekta, održavanje postojećih radnih mjesta, novo zapošljavanje, održivost poslovanja subjekta male privrede, povećanje izvoza i obezbjeđenje redovnog poslovanja.

Za realizaciju ove linije kreditiranja Kanton Sarajevo – Ministarstvo privrede je obezbijedilo iznos od 1.500.000,00 KM kojim će u cijelosti subvencionirati kamatnu stopu u visini 2,80% po svakom pojedinačnom kreditiranju za sve Korisnike sredstava koji ostvare uslove definisane ovim javnim pozivom.

Korisnik sredstava je obavezan da poticajna kreditna sredstva koristi za ugovorenu namjenu u skladu sa uslovima ovog javnog poziva, a u suprotnom Korisnik sredstava je obavezan da izvrši povrat ukupnog iznosa odobrenih sredstava za subvenciju kamate u ovoj kreditnoj liniji.

Korisnik sredstava obavezan je zadržati minimalno 70% od broja uposlenih koji je imao na dan podnošenja zahtjeva za kredit.

Korisnik sredstava je obavezan da obezbjedi nova zapošljavanja koja je naveo u zahtjevu za kredit, ako je time imao prioritet u postupku ostvarenja prava na poticajna kreditna sredstva.

1. **KRITERIJI ZA UTVRĐIVANJE ODABIRA KORISNIKA KREDITNE LINIJE**

Odabir korisnika sredstava vrši ASA Banka d.d. Sarajevo u skladu sa kreditnom politikom i internim aktima ASA Banke d.d. prioritet u ostvarivanju prava na poticajna kreditna sredstva imaju oni subjekti koji u podnesenom zahtjevu za kredit navedu da će obezbijediti nova zapošljavanja. Podnosilac zahtjeva za kredit uz subvenciju kamate može ostvariti pravo na kredit samo kod jedne banke koja je izabrana Odlukom Vlade Kanton Sarajevo 02-04-40914-6/24 od 05.09.2024. godine.

1. **INFORMACIJE O USLOVIMA I ROKOVIMA KREDITA IZ KREDITNE LINIJE**

|  |  |
| --- | --- |
| **Iznos kredita** | Odobrena kreditna sredstva po jednom Korisniku sredstava ograničavaju se iznosom do maksimalno 2.000.000,00 KM (slovima: dva miliona konvertibilnih maraka i 00/100) |
| **Rok otplate** | Do 84 mjeseca, a koji ne uključuje ugovoreni grace period |
| **Grace period** | Do 30 (slovima: trideset) mjeseci |
| **Visina kamatne stope** | 2,80% godišnje |
| **Vrsta kamatne stope** | Fiksna |
| **Visina troškova obrade kredita/Naknada za obradu kredita** | 0,00% |

1. **INFORMACIJE O USLOVIMA ISPLATE SUBVENCIJE**

Korisnik sredstava je obavezan da ASA Banci d.d. Sarajevo dostavi i redovno dostavlja svu potrebnu dokumentaciju u svrhu dokaza ispunjenja uslova iz ugovora zaključenog između ASA Banke d.d. Sarajevo i Korisnika sredstava za ostvarivanje prava na subvencioniranu kamatnu stopu.

Korisnik sredstava je u obavezi da ASA Banci d.d. dostavlja „Izvještaj o implementaciji dodijeljjenih sredstava“ i svu prateću/neophodnu dokumentaciju, kojim putem će se moći utvrditi uredno izvršavanje obaveza, uključjući namjensko trošenje kreditnih sredstava, uredno izmirenje obaveza plaćanja poreza i doprinosa.

Za sva odobrena kreditiranja je obavezan monitoring od strane ASA Banke d.d. na kvartalnom nivou. Monitoring se provodi na kvartalnom nivou, sa dinamikom da se provede do kraja narednog kvartala za prethodni kvartal. Subvencije se obračunavaju i isplaćuju kvartalno, na bazi prethodno urađenog monitoringa.

1. Uslovi za isplatu subvencije kamate u ovoj kreditnoj liniji su:
2. uredno izmirivanje svih poreskih obaveze i obaveza za doprinose,
3. zadržavanje minimalno 70% od broja uposlenih koji je Korisnik kredita imao na dan podnošenja zahtjeva za kredit,
4. obezbjeđenje novog/ih zapošljavanja ukoliko su navedena na zahtjevu za kredit ako je time stečen prioritet u postupku ostvarenja prava na poticajna kreditna sredstva i
5. uredno izmirivanje dospjelih obaveze u otplati kredita.
6. **KOLATERALI**

Korisnici sredstava obavezni su osigurati određenu/propisanu vrstu kolaterala kao obezbjeđenje kreditiranja u ovoj kreditnoj liniji. Vrsta kolaterala će zavisiti od kreditne sposobnosti Korisnika sredstava, iznosa kreditiranja i drugih parametara određenih od strane ASA Banke d.d. Sarajevo. Uobičajne vrste kolaterala koje ASA Banka prihvata su:

1. Založno pravo na nekretnine;
2. Založno pravo na pokretnine;
3. Mjenice poslovnog subjekta;
4. Lične mjenice vlasnika poslovnog subjekta;
5. Ugovor o cesiji ili ugovor o asignaciji;
6. Ostalo.
7. **POTREBNA DOKUMENTACIJA ZA PRAVNA LICA**
	1. Rješenje o upisu u sudski registar, odnosno u registar kod nadležnog organa ne starije od tri mjeseca. Ukoliko je rješenje o upisu u sudski registar starije od tri mjeseca prilaže se i aktuelni izvod iz sudskog registra/nadležnog organa, ne stariji od tri mjeseca.
	2. Ukoliko iz dokumentacije nije moguće utvrditi stvarne vlasnike, neophodno je dostaviti dokumentaciju iz koje će isto biti vidljivo, u suprotnom priložiti Izjavu ovlaštenog lica za zastupanje i predstavljanje o stvarnom vlasniku pravnog lica;
	3. Statut ili pravila poslovanja poslovnog subjekta koji se ne upisuje u sudski registar ili akt nadležnog organa pravnog lica o osnivanju (Odluka / Ugovor). Ukoliko je pravno lice osnovano neposredno na osnovu propisa: kopija službenih novina u kojima je propis objavljen ;
	4. Obavještenje Federalnog zavoda za statistiku o razvrstavanju pravnog lica prema klasifikaciji djelatnosti ;
	5. Uvjerenje o poreskoj registraciji (JIB) ;
	6. Uvjerenje o registraciji/upisu u Jedinstveni registar obveznika indirektnih poreza – PIB ili ovjerena izjava ovlaštenog lica kojom potvrđuje da ne podliježe sistemu PDV-a;
	7. Kopije ličnih karata (pasoša) i CIPS prijava prebivališta za lica ovlaštena za zastupanje i predstavljanje, te za lica ovlaštena za raspolaganje sredstvima na računima, ukoliko su isti rezidenti. Za nerezidentna fizička lica dostavlja se ovjerena kopija pasoša, prevedena na jedan od službenih jezika u BiH od strane ovlaštenog sudskog prevodioca (osim dokumenata iz Hrvatske, Srbije i Crne Gore za koje se prihvata ovjerena kopija pasoša od nadležnog organa u BiH bez popratnog prevoda pasoša), te potvrda o boravku/privremenom boravku u Bosni i Hercegovini ili izjava lica ovlaštenog za zastupanje i predstavljanje da nerezidentno fizičko lice ne boravi u BiH;
	8. Kopije ličnih karata i CIPS prijave prebivališta za osnivače i stvarne vlasnike sa 25% i više učešća u vlasništvu, ukoliko su isti rezidenti. Za nerezidentna fizička lica dostavlja se ovjerena kopija pasoša, prevedena na jedan od službenih jezika u BiH od strane ovlaštenog sudskog prevodioca (osim dokumenata iz Hrvatske, Srbije i Crne Gore za koje se prihvata ovjerena kopija pasoša od nadležnog organa u BiH bez popratnog prevoda pasoša), te potvrda o boravku/privremenom boravku u Bosni i Hercegovini ili izjava lica ovlaštenog za zastupanje i predstavljanje da nerezidentno fizičko lice ne boravi u BiH;
	9. Dozvola za rad ako je potrebna za obavljanje registrovane djelatnosti;
	10. Carinski broj za firme koje obavljaju vanjsko trgovinski promet ;
	11. Uvjerenje Porezne uprave FBiH o nepostojanju dospjelih i neizmirenih obaveza po osnovu javnih prihoda, ne starije od 30 dana od dana podnošenja zahtjeva za odobrenje kredita ;
	12. Uvjerenje Uprave za indirektno oporezivanje o izmirenim indirektnim porezima, ne starije od 30 dana od dana podnošenja zahtjeva za odobrenje kredita ;
	13. Zahtjev za kredit napisan na memorandumu subjekta male privrede sa pečatom i potpisom ovlaštenog lica, uključujući iznos, namjenu i vremenski rok kredita;
	14. Računovodstveni set zvaničnih završnih finansijskih izvještaja za tri posljednja obračunska perioda godine i ako je aktuelan polugodišnji izvještaj za tekuću godinu: bilans uspjeha, bilans stanja, izvještaj o gotovinskim tokovima, te dostupni revizorski izvještaj (ukoliko je klijent u obavezi da sačinjava isti) (kopija);
	15. Saglasnost za kreditni izvještaj iz Jedinstvenog registra kredita kod Centralne banke BiH;
	16. Analitički bilans na zadnji radni dan u mjesecu, koji je prethodio danu podnošenja zahtjeva za kredit (sa strukturom ročnosti kupaca i dobavljača);
	17. Odluka Nadzornog odbora/Skupštine o zaduženju ukoliko je Korisnik sredstava dioničko društvo;
	18. Dokumenti koji dokazuju namjenu kredita (fakture, profakture, ponude, predračuni i sl.);
	19. Poslovni plan za dugoročne kredite sa tokovima gotovine i svim drugim detaljima (historijat firme, način finansiranja i ulaganja, učesnici, dozvola za izgradnju, ugovori, projekcije tokova gotovine, potencijalni rizici, konkurenti, dobavljači i klijenti) na period trajanja kredita;
	20. Dokumentacija i opis ponuđenog obezbjeđenja/kolaterala u skladu sa procedurama Banke;
	21. Obrazac subjekta male privrede “Vlasnička struktura pravnog subjekta – organigram”;
	22. Uvjerenje nadležnog suda da protiv Korisnika sredstava nije pokrenut postupak stečaja ili likvidacije; i
	23. Izjava kojom se povrđuje da osnivač/vlasnik i odgovorna osoba nisu pravosnažno osuđivane za kaznena djela prevare u privrednom poslovanju, davanje i primanje dara, te druga kaznena djela povezana sa korupcijom;
	24. Izjava subjekta male privrede da je zahtjev za kredit po ovoj kreditnoj liniji podnio samo kod ove banke koja je izabrana Odlukom Vlade Kantona Sarajevo, broj 02-04-40914-6/24 od 05.09.2024. godine.

**NAPOMENA**:

Naprijed navedenu dokumentaciju, od 1 do i uključujući 12, je potrebno dostaviti ukoliko nije ranije dostavljana radi otvaranja transakcionog računa u ASA Banka d.d. Sarajevo. ASA Banka d.d. Sarajevo zadržava pravo da zatraži i dodatne dokumente.

1. **ROKOVI**

Podnošenje zahtjeva za kreditiranje prema uslovima ovog javnog poziva počinje teći od dana objavljivanja u sredstvima javnog informisanja i traje do utroška sredstava, a najkasnije do 31.08.2025. godine. Proces obrade i odobravanja kreditnih sredstava iz ove kreditne linije vršit će se u roku ne dužem od 30 dana od dana podnošenja zahtjeva, što je ujedno i rok za zaključivanje ugovora o kreditu.

1. **MJESTO I NAČIN PODNOŠENJA ZAHTJEVA**

Zahtjevi za kreditiranje sa potrebnom dokumentacijom podnose se lično u zatvorenoj koverti sa naznakom „Zahtjev za kreditiranje iz kreditne linije ASA Banka d.d. uz subvenciju kamatne stope – Kanton Sarajevo“ lično na protokol ili preporučenom poštom na adresu Trg međunarodnog prijateljstva 25, 71000 Sarajevo ili kod nadležnog Savjetnika za pravna lica ili putem e-mail adrese Kreditna\_Linija\_KS@asabanka.ba.

1. **UGOVOR SA KORISNICIMA KREDITIRANJA**

Prijem zahtjeva, proces analize, obrade i odobravanja kreditiranja iz sredstava ove finansijske linije vršit će se u skladu sa redovnim procedurama ASA Banke d.d. Sarajevo. Ugovor o kreditu sa korisnicima sredstava zaključivati će ASA Banka d.d. Ugovorom će se definisati međusobne obaveze i prava ugovornih strana, te način korištenja kredita. Za sva odobrena kreditiranja je obavezan monitoring od strane ASA Banke d.d. na kvartalnom nivou. Monitoring se provodi najkasnije do kraja narednog kvartala za protekli kvartal. Korisnik sredstava je u obavezi dostaviti ASA Banci d.d. svu potrebnu dokumentaciju u svrhu dokaza ispunjenja posebnih uslvoa iz ugovora i ostvarivanja prava na subvencioniranu kamatnu stopu.

1. **OSTALO**

U postupku podnošenja zahtjeva po ovom javnom pozivu Banka ne snosi nikakve troškove učesnicima, te zadržava pravo da u slučaju opravdanosti zahtjev u potpunosti odbije.

1. **INFORMACIJE**

Dodatne informacije prije samog podnošenja zahtjeva u toku Javnog poziva mogu se dobiti pozivom na broj 0800 20070 ili putem e-mail adrese: info@asabanka.ba ili Kreditna\_Linija\_KS@asabanka.ba**.**